[{"text_idx": "#000001", "text": "Koirohi, Artemisia absinthium, on pikavarreline u\u0308leni ho\u0303behall taim pisikeste kollakas-hallide o\u0303itega, millel on iseloomulik terav kange lo\u0303hn. Eriti tugev on lo\u0303hn, kui taim kuskilt katki muljuda. Vihmasema suvega on taim ho\u0303bedaselt rohekas, ha\u0308sti kuiva ja kuuma suvega on taim u\u0308leni ho\u0303behall, roheline va\u0308rvus on vaevuma\u0308rgatav."}, {"text_idx": "#000002", "text": "Talle sarnane on ainult meripuju kes kasvab meil harva Saaremaa rannikul ja on looduskaitse all. Koirohust erineb ta va\u0308iksema kasvu ja teistsuguse aromaatse lo\u0303hna poolest."}, {"text_idx": "#000003", "text": "Vahel aetakse koirohtu segi hariliku pujuga ent hariliku puju lehed on kaheva\u0308rvilised, pealt rohelised, alt valkjad ja viltjalt karvased."}, {"text_idx": "#000004", "text": "Kasvab ko\u0303rgel, kuivas kohas, ma\u0308eku\u0308lgedel, po\u0303llupeenrail ja kivihunnikute u\u0308mber. Eriti levinud on taim La\u0308a\u0308ne- ja Po\u0303hja-Eestis ning saartel, mandril va\u0308hem. Saab edukalt ka koduaias kasvatada."}, {"text_idx": "#000008", "text": "Iseloomuliku lo\u0303hna to\u0303ttu tehakse koirohust putukamu\u0308rke. Suurepa\u0308rane vahend koide, prussakate ja kirpude to\u0303rjes. Koirohtu kasutatakse ka putukate eemalhoidmiseks po\u0303ldudest, istutades neid po\u0303lluservadesse. Eriti mo\u0303juvad koirohujuurte eritised. Koirohi peletab nii ro\u0308o\u0308vikuid kui ka liblikaid. Seda kasutatakse riidekoide ja muude kahjurliblikate peletamiseks ka siseruumides. Kirpude ja teiste parasiitide vastu vo\u0303ib koerte-kasside karva ma\u0308a\u0308rida koirohutinktuuriga, lahjendades seda eelnevalt veega. Koirohuleotist saab kasutada ka loodusliku taimekaitsevahendina lehti na\u0308rivate ro\u0308o\u0308vikute to\u0303rjeks."}]